钦定古今图书集成/明伦汇编/氏族典/第527卷 > 《廖用贤尚友录》 > 索𬘘
## 钦定古今图书集成/明伦汇编/氏族典/第527卷 > 《廖用贤尚友录》 > 索𬘘

按《晋书索𬘘传》：“𬘘字叔彻，敦煌人也。少游京师，受业
太学，博综经籍，遂为通儒。明阴阳天文，善术数占候。
司徒辟除郎中，知中国将乱，避世而归。乡人从𬘘占
问吉凶，门中如市，𬘘曰：‘攻乎异端，戒在害己，无为多
事，多事多患，遂诡言虚说，无验乃止。惟以占梦为无
悔吝，乃不逆问者。年七十五，卒于家’。”